**রুহুল্লাহ জাম** ( ফার্সি: روح‌الله زم ; ২৭ জুলাই ১৯৭৮ - ১১ ডিসেম্বর ২০২০) একজন ইরানি সাংবাদিক ও সক্রিয়তাবাদী ছিলেন। তিনি ২০১৫ সালে প্রতিষ্ঠিত 'আমাদনিউজ' নামে একটি টেলিগ্রাম চ্যানেল পরিচালনার জন্য সর্বাধিক পরিচিত। জাম ২০১৭-১৮-এর ইরানি আন্দোলনের সময় মুখ্য ভূমিকা পালন করেন। সেসময় তিনি তার চ্যানেলে আন্দোলনের স্বপক্ষে বিশেষ কভারেজ উৎসর্গ করেন। ২০২০ সালের জুনে, ইরানের একটি আদালত সরকারবিরোধী জনপ্রিয় ফোরাম পরিচালনা করার জন্য তাকে "মুফসিদ ফিল আরদ" বা বিশ্বকে কলুষিত করার অপরাধে দোষী সাব্যস্ত করে। বলা হয় যে, জাম ২০১৭-২০১৮-এর ইরানি আন্দোলনকে উসকে দিয়েছিলেন । তাকে ইরানের একটি আদালত মৃত্যুদন্ডে দণ্ডিত করে এবং ২০২০ সালের ১২ ডিসেম্বর তার মৃত্যুদন্ড কার্যকর করা হয়।

জীবনী
-----

রুহুল্লাহ জাম ১৯৭৮ সালে তেহরানের একটি ধর্মীয় পরিবারে জন্মগ্রহণ করেন। তার পিতা মোহাম্মদ আলী জাম একজন সংস্কারবাদী, যিনি ১৯৮০-৯০ এর দশকে সালে বিভিন্ন সরকারী উচ্চ পদে কাজ করেছেন। মোহাম্মদ আলী জাম তার পুত্রের জন্য "রুহুল্লাহ" নামটি বেছে নেন কারণ তিনি ইরানে ইসলামি প্রজাতন্ত্রের প্রতিষ্ঠাতা রুহুল্লাহ খোমেনীর সমর্থক ছিলেন, যদিও পরবর্তীতে রুহুল্লাহ তার বন্ধুদেরকে বলেন তাকে *নিমা* বলে ডাকতে । ২০০৯ সালে ইরানের প্রেসিডেন্ট নির্বাচনের বিক্ষোভের পর রুহুল্লাহ জাম সরকারের বিরুদ্ধে অবস্থান নেন এবং কিছুসময়ের জন্য এভিন কারাগারে বন্দী ছিলেন। জাম অবশেষে ইরান থেকে পালিয়ে ফ্রান্সে বসবাসের জন্য পাড়ি জমান।

তিনি 'আমাদনিউজ' নামক একটি টেলিগ্রাম চ্যানেল পরিচালনার জন্য সর্বাধিক পরিচিত, যা তিনি ২০১৫ সালে প্রতিষ্ঠিত করেন। ২০১৭-২০১৮-এর ইরানি আন্দোলনের সময় তার চ্যানেল বিক্ষোভের সময় ও সাংগঠনিক বিবরণ প্রদান করেছে এবং সেই সাথে ইরান সরকারকে চ্যালেঞ্জ করা কর্মকর্তাদের সম্পর্কেও তথ্য প্রদান করেছে। কীভাবে গ্যাসোলিন বোমা তৈরি করতে হয় সে সম্পর্কে চ্যানেলটি তথ্য প্রদান করে - ইরান সরকারের এমন অভিযোগের ভিত্তিতে টেলিগ্রাম ২০১৮ সালে চ্যানেলটি বন্ধ করে দেয় কিন্তু এটি ভিন্ন নামে পুনরায় আবির্ভূত হয়। ভয়েস অব আমেরিকার ফার্সি সার্ভিস প্রায়ই তাদের সম্প্রচারে জামকে আমন্ত্রণ জানিয়েছে।

গ্রেপ্তার ও ফাঁসি
-----------------

২০১৯ সালের ১৪ অক্টোবর, ইরানের বিপ্লবী রক্ষীবাহিনী ঘোষণা করে যে, তারা জামকে কৌশলে ইরানে ফিরিয়ে এনে তাকে গ্রেপ্তার করেছে। যদিও অন্যান্য সূত্র অনুসারে তাকে ইরাক থেকে গ্রেপ্তার করা হয়েছে। ইরানের বিচার বিভাগের মুখপাত্র গোলাম হোসেন ইসমাইলির ঘোষণা অনুযায়ী ২০২০ এর ৩০ জুন জামকে মৃত্যুদণ্ড প্রদান করা হয়। ২০২০ সালের ১২ ডিসেম্বর ফাঁসির মাধ্যমে তার মৃত্যুদণ্ড কার্যকর করা হয়।

তথ্যসূত্র
---------

1. ↑  "«نیما زم» که بود؟"। *مشرق نیوز*। ১২ ডিসেম্বর ২০২০।
2. ↑  "Ruhollah Zam: Iran 'arrests exiled journalist' for fanning unrest"। *BBC*। ১৪ অক্টোবর ২০১৯।
3. ↑  Najibullah, Farangis (জানুয়ারি ৫, ২০১৮)। "Controversial Exile Using Social Media To Try To Bring Down Iranian Government"। *Radio Free Europe*। সংগ্রহের তারিখ জানুয়ারি ৮, ২০১৮।
4. 1 2  "ইরানের সাংবাদিক রুহুল্লাহ জামকে ফাঁসি দেয়া হলো যে অভিযোগে"। *BBC News বাংলা*। সংগ্রহের তারিখ ২০২০-১২-১৩।
5. 1 2  Alfoneh, Ali। "Tehran's campaign against the opposition raises questions"। *The Arab Weekly* (ইংরেজি ভাষায়)। সংগ্রহের তারিখ ২০১৯-০৩-১৭।
6. ↑  "Protests in Iran fanned by exiled journalist, messaging app"। *AP NEWS*। ২০১৭-১২-৩১। সংগ্রহের তারিখ ২০২০-১২-১৩।
7. ↑  Abri, Ehsan। "With highspeed internet, the regime would be gone in a month"। *Bild* (ইংরেজি ভাষায়)। সংগ্রহের তারিখ ২০১৮-০১-০৪।
8. ↑  "Iran Upholds Death Sentence Against French-Based Journalist Captured Last Year"। *Voice of America* (ইংরেজি ভাষায়)। Reuters। ৮ ডিসেম্বর ২০২০। সংগ্রহের তারিখ ১৩ ডিসেম্বর ২০২০।
9. ↑  Vahdat, Amir (১২ ডিসেম্বর ২০২০)। "Iranian journalist hanged for reporting 2017 anti-government protests"। *The Age*। সংগ্রহের তারিখ ১৩ ডিসেম্বর ২০২০।
10. ↑  "The App Powering the Uprising in Iran, Where Some Channels Pushed for Violence"। *The Daily Beast* (ইংরেজি ভাষায়)। সংগ্রহের তারিখ ২০১৮-০১-১১।
11. ↑  "Iraqi govt. source challenges IRGC's story of arrest of Iranian dissident"। সংগ্রহের তারিখ ২০২০-১২-১২।
12. ↑  "Iran executes opposition figure Ruhollah Zam"। সংগ্রহের তারিখ ২০২০-১২-১২।
13. ↑  Karimi, Nasser (৩০ জুন ২০২০)। "Iran journalist who fueled 2017 protests sentenced to death"। *CTV News*।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |